ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 20. apríla 2005
									K materiálu 
									K bodu č. 9

S T A N O V I S K O

 k návrhu zákona,  ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z.z. – nové znenie

I

Návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z.z. predkladá na rokovanie vlády Slovenskej republiky minister zdravotníctva SR Rudolf Zajac. 

II

Predmetom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z. je upresniť a doplniť niektoré ustanovenia zákona. Návrh zákona upresňuje niektoré ustanovenia, dopĺňa o možnosť oslobodiť od úhrady za služby spojené s poskytovaním zdravotnej starostlivosti niektorých poistencov a niektoré skupiny poistencov. Rozširuje sa možnosť úhrady za lieky, zdravotnícke pomôcky, dietetické potravy alebo zdravotné výkony, ktoré nie sú uvedené v zozname liekov, zozname zdravotníckych pomôcok, zozname dietetických potravín alebo v zozname zdravotných výkonov, ak ich odsúhlasil  revízny farmaceut  alebo revízny lekár zdravotnej poisťovne. 

Legislatívna rada vlády SR prerokovala návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z.z. a  odporučila    ho   vláde  s c h v á l i ť s tým, že do návrhu budú zapracované jej pripomienky a odporúčania. 

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia zákona všetky pripomienky a odporúčania legislatívnej rady vlády ( 15 pripomienok). Vzhľadom na uvedené odporúčame vláde návrh zákona, ktorým sa mení a dopĺňa zákon č. 577/2004 Z. z. o rozsahu  zdravotnej starostlivosti uhrádzanej  na základe verejného zdravotného poistenia a o úhradách za služby súvisiace s poskytovaním zdravotnej  starostlivosti  v znení  zákona č.  720/2004  Z.z.  s c  h v á l i ť .

Bratislava 19. apríla 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy